stanford-oval/wikipedia huggingface dataset:
קו. אר. רייקיאוויק
היסטוריה

קו. אר. הוקמה ב-16 בפברואר 1899 ברייקיאוויק וזהו מועדון הספורט הוותיק ביותר באיסלנד כולה. קו. אר. הייתה קבוצת הכדורגל היחידה ברייקיאוויק במשך כעשור אך עם הזמן החלו להופיע לה יריבות עירוניות. קיי. אר. זכתה באליפות האיסלנדית הראשונה בעונת 1912 לאחר משחק גומלין נגד פראם רייקיאוויק.
לאחר הזכייה בתואר החליטה הקבוצה לאמץ בצבעי מדי הקבוצה את מדי הקבוצה שתזכה באותה עונה בפרמייר ליג האנגלי באותה עונה ללא חשיבות לאיזו קבוצה זו תהיה. בסופו של דבר אימצה הקבוצה את צבעי המדים של ניוקאסל יונייטד.
הקבוצה זכתה באליפות הראשונה לאחר פיצול הליגה לשניים ב-1955 וכן באליפות בשנת 1959 בה החלה להיות נהוגה שיטת שני משחקים-חוץ ובית. קו. אר. גם זכתה בגביע האיסלנדי הראשון בשנת 1960. קיי. אר. הייתה הקבוצה הראשונה מאיסלנד שהשתתפה במפעל אירופי כלשהו כאשר שיחקה בליגת האלופות נגד קבוצת ליברפול בשנת 1964 (היה זה משחקה הראשון של ליברפול במעמד אירופי כלשהו), בשני המשחקים ניצחה ליברפול ועלתה שלב. קבוצה הנשים של המועדון הייתה לקבוצת הנשים האיסלנדית הראשונה שמשחקת במפעל אירופי כלשהו בשנת 2001.
הקבוצה זכתה באליפותה ה-20 במספר בעונת 1968, אז באותה העונה נראה היה כי הקבוצה נמצאת מעל רמת הליגה המקומית בגלל הקלות בה זכתה באליפות, איש לא שיער שייקחו לקבוצה 31 שנים לזכות באליפותה הבאה. הקבוצה הורדה באופן מפתיע לליגה השנייה בעונת 1977 וכן הייתה קרובה מאוד לאליפות בשנים 1990, 1996 ו-1998 אך בכל אחת מהעונות הקבוצה לא הגיעה לתואר הנכסף. בשנת 1999, זכתה הקבוצה בתואר אחרי שנים רבות של בצורת תארים.
כיום לקבוצה 27 אליפויות ו-14 גביעים, יותר מלכל קבוצה אחרת באיסלנד.
תארים

אליפות איסלנד: 27
1912, 1919, 1926, 1927, 1928, 1929, 1931, 1932, 1934, 1941, 1948, 1949, 1950, 1952, 1955, 1959, 1961, 1963, 1965, 1968, 1999, 2000, 2002, 2003, 2011, 2013, 2019
הגביע האיסלנדי: 14
1960, 1961, 1962, 1963, 1964, 1966, 1967, 1994, 1995, 1999, 2008, 2011, 2012, 2014
גביע הליגה האיסלנדי: 8
2001, 1998, 2005, 2010, 2012, 2016, 2017, 2019
הסופר קאפ האיסלנדי: 5
1998, 2001, 2005, 2003, 2012
אוטובוס נמוך-רצפה

אוטובוס נמוך רצפה בטאיוואן
אוטובוס נמוך-כניסה עם שלוש דלתות, רמפה פרוסה, רצפה גבוהה עם מדרגות בדלת השלישית ומכסה מנוע פתוח בצ'כיה
אוטובוס נמוך-רצפה, הוא אוטובוס בעל רצפה נמוכה וללא מדרגות הקרובה למפלס המדרכה ודלתות רחבות המצוידות ברמפות. אוטובוס זה עוצב כדי להיות נגיש למשתמשי כיסאות גלגלים. אוטובוסים נמוכי רצפה נוחים גם למי שדוחף עגלת תינוק ולמי שמתקשה בטיפוס מדרגות ואינו משתמש בכיסא גלגלים (פעוטות, זקנים ואנשים עם לקות תנועה או גמדות).
דרכים אחרות להנגיש אוטובוס לאוכלוסיית יעד זו הן שימוש במעלון ובמערכת קפיצים הידראולית לאוטובוס, שמאפשרת לו להוריד את מפלס הרצפה (בדומה למכוניות סיטרואן). אולם, הן מבחינה מכנית והן מבחינה בטיחותית, אפשרויות אלה מסורבלות יותר משימוש ברמפה ובאוטובוס בעל רצפה קבועה ונמוכה.
בשנת 2010, היו מספר רב של דגמי אוטובוסים. הדגם הראשון יוצר בגרמניה בשנת 1992. החל מ-1999 כולל האוטובוס אפשרות להטיית האוטובוס כלפי המדרכה, לעליית נכים ואנשים בעלי צרכים מיוחדים.
אוטובוס נמוך רצפה יכול לשרת נוסעים בשביל נסיעות עירוניות או בין עירוניות.
קיימים שני סוגים של אוטובוסים נמוכי רצפה: אוטובוס נמוך רצפה בעל רצפה נמוכה במלואה הנפוץ בבריטניה ואירופה, ואוטובוס נמוך כניסה שבו רק חלק מהרצפה (למשל רצפת הכניסה) נמוכה, ושאר הרצפה גבוהה, שנפוץ בארצות הברית וקנדה.
היסטוריה

אוטובוסים אלה עוצבו בעקבות חוקי שוויון זכויות לאנשים עם לקויות שחוקקו במקומות שונים בעולם החל מאמצע שנות השמונים של המאה העשרים (כגון ADA of 1990 בארצות הברית). אולם, הם נמכרו גם במדינות בהם טרם נחקקו חוקים כאלה והם הפכו לנפוצים בעולם.
בישראל הופיע האוטובוס נמוך-הרצפה הראשון בשנת 1994, והוא נרכש על ידי חברת דן מדגם MAN NL 202 (העומד בתקן יורו1). בנובמבר 1999 נרכשו על ידי חברת דן כ-150 אוטובוסים מוגמרים מדגם MAN NL 263 (יורו 2), מיד לאחר מכן נרכשו על ידי אגד כמות דומה של אוטובוסים מדגם MAN NL 313, בשלב מאוחר יותר הורכבו הדגמים בישראל. ביוני 2007 עבר ה MAN NL 313 בישראל מתיחת פנים באוטובוסי החברות אגד וויאוליה ובספטמבר חודש גם צי האוטובוסים של דן לאוטובוס מדגם זה (שעמדו בתקן יורו 4). בסוף 2009 נרכשו דגמי MAN NL 323 (יורו 5).
בשנים 2007–2010 רכשה חברת "אגד" אוטובוסים נמוכי רצפה של חברת "סקאניה" הדגם הראשון: K270LE (יורו 4) נרכש ב 2007 ממנו נרכשו כמה עשרות. הדגם השני, N280UB (יורו 5) נרכש בשנת 2010 וממנו נרכשו כמה מאות. בהמשך, רכשו אגד וחברות נוספות בישראל אוטובוסים סיניים שגם הם נמוכי רצפה.
בארצות הברית וקנדה נעשה שימוש באוטובוסים נמוכי כניסה שבהם, רק רצפת הכניסה והיציאה נמוכה, בעוד שאר רצפת האוטובוס גבוהה. בישראל מופעל אוטובוס כזה בחלק מהחברות (כולל אגד), מתוצרת מרכבים והארגז על שלדות מרצדס וולוו.
עונת 2008/2009 בליגת העל בכדורגל

| --- | --- |

 תקופת התחרות:  30 באוגוסט 2008 – 1 ביוני 2009 (276 ימים)
 מספר משתתפות:  12
 הזוכה:  מכבי חיפה
 מספר משחקים:  198
 מספר שערים:  432 (2.18 בממוצע למשחק)
 מלך השערים:  ישראל אלירן עטר   ישראל ברק יצחקי   ישראל שמעון אבוחצירא   (14 שערים)
 השחקן המצטיין:  ניגריה וינסנט אניימה
 → 2007/20082009/2010 ←
עונת 2008/2009 בליגת העל הייתה העונה העשירית של ליגת העל כליגת הכדורגל הבכירה בישראל.
על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. העולות החדשות שהצטרפו לליגת העל לקראת עונה זו היו הכח עמידר רמת גן והפועל פתח תקווה. העונה החלה ב-30 באוגוסט 2008 והסתיימה ב-1 ביוני 2009. בתום העונה סיימה מכבי חיפה במקום הראשון וזכתה בתואר האליפות. בתואר מלך השערים של העונה זכו שלושה כדורגלנים: ברק יצחקי (בית"ר ירושלים) שמעון אבוחצירה (הפועל פתח תקווה) ואלירן עטר (בני יהודה תל אביב) עם 14 שערים כל אחד, ובתואר כדורגלן העונה זכה וינסנט אניימה, שוער הפועל תל אביב.
בעקבות ההחלטה על הרחבת הליגה ל-16 קבוצות רק עירוני קריית שמונה ירדה ישירות לליגת המשנה. הכח עמידר רמת גן השתתפה במשחקי המבחן והפסידה למכבי אחי נצרת שעלתה לליגת העל. בנוסף עלו לליגת העל בתום העונה גם הפועל חיפה, הפועל עכו, הפועל באר שבע, הפועל רמת גן והפועל רעננה.
אצטדיונים

| קבוצה | אצטדיון | מספר מושבים |
| --- | --- | --- |
| בית"ר ירושלים | טדי | 21,600 |
| בני יהודה תל אביב | בלומפילד | 15,700 |
| הפועל תל אביב | בלומפילד | 15,700 |
| מכבי תל אביב | בלומפילד | 15,700 |
| מכבי חיפה | קריית אליעזר | 14,002 |
| הכח עמידר רמת גן | וינטר | 8,000 |
| מכבי נתניה | הקופסה | 7,500 |
| מ.ס. אשדוד | הי"א | 7,800 |
| הפועל פתח תקווה | האורווה | 6,800 |
| מכבי פתח תקווה | האורווה | 6,800 |
| עירוני קריית שמונה | עירוני קריית שמונה | 5,300 |
| בני סכנין | דוחה | 5,000 |
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מכבי חיפה | 33 | 19 | 10 | 4 | 49 | 24 | 25 | 67 | העפילה לשלב מוקדמות ליגת האלופות |
| 2 | הפועל תל אביב | 33 | 17 | 10 | 6 | 49 | 28 | 21 | 61 | העפילה לשלב מוקדמות גביע אופ"א |
| 3 | בית"ר ירושלים | 33 | 16 | 12 | 5 | 47 | 28 | 19 | 57 |  |
| 4 | מכבי נתניה | 33 | 14 | 12 | 7 | 40 | 32 | 8 | 54 | העפילה לשלב מוקדמות גביע אופ"א |
| 5 | בני יהודה תל אביב | 33 | 14 | 7 | 12 | 38 | 31 | 7 | 49 | העפילה לשלב מוקדמות גביע אופ"א |
| 6 | מכבי תל אביב | 33 | 11 | 11 | 11 | 36 | 35 | 1 | 44 |  |
| 7 | מכבי פתח תקווה | 33 | 8 | 15 | 10 | 26 | 33 | 7- | 39 |  |
| 8 | מ.ס. אשדוד | 33 | 10 | 8 | 15 | 41 | 48 | 7- | 38 |  |
| 9 | בני סכנין | 33 | 7 | 12 | 14 | 26 | 41 | 15- | 33 |  |
| 10 | הפועל פתח תקווה | 33 | 8 | 7 | 18 | 30 | 42 | 12- | 31 |  |
| 11 | הכח עמידר רמת גן | 33 | 6 | 11 | 16 | 26 | 46 | 20- | 29 | משחקי המבחן (הכח ירדה ליגה) |

| 12 | עירוני קריית שמונה | 33 | 6 | 9 | 18 | 24 | 44 | 20- | 27 | ירדה ליגה |
↑  הופחתו שלוש נקודות
↑  הקבוצה זכתה בגביע המדינה
↑  הקבוצה לא עמדה בדרישות אופ"א ולכן לא שולבה בגביע אירופי
משחקי המבחן

בסיום העונה התקיימו משחקי מבחן לליגה הבכירה כשהכח עמידר רמת גן שסיימה במקום ה-11 בליגה הבכירה התמודדה מול מכבי אחי נצרת שסיימה במקום השישי בליגת המשנה.
| 0 | 1 | 2 | 3 | 4 |
| --- | --- | --- | --- | --- |
| 2 ביוני 2009 | מכבי אחי נצרת | 2 - 1 | הכח עמידר רמת גן | אצטדיון עילוט, עילוט צופים: 5,000 שיפוט: אלון יפת |
| 2 ביוני 2009 | איילי  41'   סילבס  48' | (סיקור) | פור  42' | אצטדיון עילוט, עילוט צופים: 5,000 שיפוט: אלון יפת |
| 0 | 1 | 2 | 3 | 4 |
| --- | --- | --- | --- | --- |
| 6 ביוני 2009 | הכח עמידר רמת גן | 1 - 2 | מכבי אחי נצרת | אצטדיון וינטר, רמת גן צופים: 5,000 שיפוט: איתן תבריזי |
| 6 ביוני 2009 | פור  23' | (סיקור) | ג'ידה  46'   איילי  76' | אצטדיון וינטר, רמת גן צופים: 5,000 שיפוט: איתן תבריזי |
מכבי אחי נצרת ניצחה 4-2 בסיכום שני המשחקים ועלתה לליגה הבכירה במקום הכח עמידר רמת גן.
מלך השערים

| מקום | שם | קבוצה | שערים |
| --- | --- | --- | --- |
| 1 | ברק יצחקי | בית"ר ירושלים | 14 |
| 1 | אלירן עטר | בני יהודה | 14 |
| 1 | שמעון אבו חצירא | הפועל פתח תקווה | 14 |
| 4 | גאנה סמואל יבואה | הפועל תל אביב | 13 |
| 5 | דרום אפריקה טמבינקוסי פאנטיני | מכבי חיפה | 11 |
| 5 | בולגריה דימיטאר מקרייב | מ.ס. אשדוד | 11 |
| 7 | ארגנטינה פדרו גלבאן | בני יהודה | 10 |
| 7 | דוד רביבו | מ.ס. אשדוד | 10 |
מלך הבישולים

| מקום | שם | קבוצה | בישולים |
| --- | --- | --- | --- |
| 1 | דוד רביבו | מ.ס. אשדוד | 13 |
| 2 | יניב קטן | מכבי חיפה | 10 |
| 3 | מאור בוזגלו | מכבי תל אביב | 8 |
| 3 | גילי ורמוט | הפועל תל אביב | 8 |
משבר בארץ-X

משבר בארץ-X (באנגלית: Crisis on Earth-X) הוא אירוע הקרוסאובר הרביעי המתקיים ב"יקום החץ" הכולל בתוכו את הסדרות "החץ", "הפלאש", "אגדות המחר" ו"סופרגירל" המשודרים ברשת "The CW". אירוע הקרוסאובר מחולק לארבעה חלקים (חלק אחד לכל סדרה), כשהחלקים הראשון והשני עלו לשידור ב-27 בנובמבר 2017, ואילו החלקים השלישי והרביעי עלו לשידור ביום המחרת, ב-28 בנובמבר.
הפקת ופיתוח הקרוסאובר החלה בדצמבר 2016, מיד עם שידור אירוע הקרוסאובר הקודם, "הפלישה!". בספטמבר 2017, יחד עם הפקת העונות הנוכחיות של סדרות "יקום החץ" לשנת 2017, כותרתו של אירוע הקרוסאובר, "משבר בארץ-X", נחשף, וצוין כי אלמנטים מסדרת הרשת המונפשת "לוחמי החירות: הריי" יהוו חלק מהקרוסאובר, יחד עם הופעת לייב אקשן של הריי.
עלילה > רקע

עם חתונתם של בארי אלן ואייריס וסט, כל הגיבורים מיקום החץ מגיעים אל סנטרל סיטי על מנת להשתתף בטקס הנישואין, אך כשהטקס מופרע על ידי פולשים נאצים ופשיסטים יחד עם קבוצה של נבלים בהנהגתם של אוברגירל (כפילתה המרושעת של קארה זור-אל / סופרגירל), החץ האפל (כפילו המרושע של אוליבר קווין / החץ הירוק) והפלאש ההפוך, שלהם אג'נדה קטלנית, מארץ-X - בו המפלגה הנאצית ניצחה במלחמת העולם השנייה וכבשה את העולם - נאלצים אוליבר קווין, בארי אלן, קארה דנברס ושרה לאנס להתאחד ויחד עם עזרתם של חבריהם: קפטן קור, פליסיטי סמוק, אייריס וסט, אלכס דנברס והריי, להנהיג את קבוצותיהם אל מאבק אפי מול אוברגירל, החץ האפל והפלאש ההפוך, אשר יקבע את עתיד כדור הארץ ואת עתיד האנושות.
אנסמבל השחקנים והדמויות > ראשי ומשני

| דמות | שחקן | פרק> סופרגירל | פרק> החץ | פרק> הפלאש | פרק> אגדות המחר |
| --- | --- | --- | --- | --- | --- |
| קארה זור-אל / קארה דנברס / סופרגירל | מליסה בנויסט | ראשי | אורח | אורח | אורח |
| קארה זור-אל / אוברגירל (ארץ-X) | מליסה בנויסט | ראשי | אורח | אורח | אורח |
| אלכס דנברס | קיילר לי | ראשי | אורח | אורח | אורח |
| וין שוט | ג'רמי ג'ורדן | ראשי |  |  |  |
| גנרל שוט (ארץ-X) | ג'רמי ג'ורדן |  |  | אורח |  |
| ג'ימי אולסן / המגן (ארץ-X) | מיחד ברוקס | ראשי |  |  |  |
| מון-אל | כריס ווד | ראשי |  |  |  |
| האנק הנשו / ז'ון ז'ונס / הצייד ממאדים | דייוויד היירווד | ראשי |  |  |  |
| אוליבר קווין / החץ הירוק | סטיבן אמל | אורח | ראשי | אורח | אורח |
| אוליבר קווין / החץ האפל (ארץ-X) | סטיבן אמל | אורח | ראשי | אורח | אורח |
| פליסיטי סמוק | אמילי בט ריקרדס | אורח | ראשי | אורח | אורח |
| פליסיטי סמוק (ארץ-X) | אמילי בט ריקרדס |  |  | אורח |  |
| ג'ון דיגל / ספרטן | דייוויד רמזי |  |  |  | אורח |
| קרטיס הולט / מיסטר טריפיק | אקו קלום |  | ראשי |  | אורח |
| רנה רמירז / כלב פרא | ריק גונזלס |  | ראשי |  | אורח |
| דיינה דרייק / הקנרית השחורה | ג'וליאנה הרקבי |  | ראשי | אורח | אורח |
| בארי אלן / הפלאש | גרנט גאסטין | אורח | אורח | ראשי | אורח |
| אייריס וסט אלן | קנדיס פאטון | אורח | אורח | ראשי | אורח |
| קייטלין סנואו / קילר פרוסט | דניאל פאנאבייקר | אורח | אורח | ראשי | אורח |
| סיסקו ראמון / וייב | קרלוס ואלדז | אורח |  | ראשי | אורח |
| האריסון ולס | טום קוואנו | אורח | אורח | ראשי | אורח |
| איאוברד ת'ון / הפלאש ההפוך | טום קוואנו | אורח | אורח | ראשי | אורח |
| ג'ו וסט | ג'סי ל. מרטין | אורח |  |  |  |
| וולי וסט / קיד פלאש | קיינן לונסדייל | אורח |  |  |  |
| שרה לאנס / הקנרית הלבנה | קייטי לוטץ | אורח | אורח | אורח | ראשי |
| מיק רורי / גל חום | דומיניק פרסל | אורח | אורח | אורח | ראשי |
| מרטין שטיין / פיירסטורם | ויקטור גרבר | אורח | אורח | אורח | ראשי |
| ג'פרסון "ג'קס" ג'קסון / פיירסטורם | פראנז דרמה | אורח | אורח | אורח | ראשי |
| ריי פאלמר / אטום | ברנדון ראות' |  |  |  | ראשי |
| נת'ניאל "נייט" הייווד / סטיל | ניק זאנו |  |  |  | ראשי |
| אמאיה ג'יווה / ויקסן | מייסי ריצ'רדסון-סלרס |  |  |  | ראשי |
| זארי תומאז | טאלה אש |  |  |  | ראשי |
| לאונרד "ליאו" סנארט / אזרח קור (ארץ-X) | ונטוורת' מילר |  |  | אורח | אורח |
| ריי טריל / הריי | ראסל טובי |  |  | אורח | אורח |
| לילי שטיין | כריסטינה ברוקאטו | אורח |  |  | אורח |
| קלריסה שטיין | איזבלה הופמן | אורח |  |  | אורח |
| מטאלו (ארץ-X) | פרדריק שמידט (דיבוב)   |  | אורח | אורח | אורח |
| הטורנדו האדום (ארץ-X) | הנפשה ממוחשבת |  |  | אורח | אורח |
אנסמבל השחקנים והדמויות > אורח

סופרגירל
דניאל ניקולט - ססיל הורטון
פטריק סבונגוי - קפטן דייוויד סינג
ג'סיקה פרקר קנדי - מלצרית
ויליאם קאט - הכומר
החץ
קולין דונל - טומי מרלין / פרומתאוס (ארץ-X)
הפלאש
פול בלאקתורן - שטורמבאנפיהרר קוונטין לאנס (ארץ X)
אגדות המחר
סוזנה תומפסון - הבינה המלאכותית של ספינת-הזמן "הוולנרייטר" (דיבוב)
הפקה > פיתוח

אירועי הקרוסאובר של "יקום החץ" מתרחשים באופן שנתי, מאז שדמותו של בארי אלן הוצגה בעונתה השנייה של "החץ", כהכנה לפיתוח סדרת בת בשם "הפלאש". לאחר שדמותו של בארי אלן הוצגה לראשונה ב"החץ", אירוע הקרוסאובר הראשון של היקום התרחש בעונתה השלישית של "החץ" ועונתה הראשונה של "הפלאש" והוא נקרא "הפלאש נגד החץ". אירוע הקרוסאובר השני, "גיבורים מתגייסים", התרחש בעונתה הרביעית של "החץ" ועונתה השנייה של "הפלאש" ואף שימש כפיילוט עבור הסדרה "אגדות המחר" ועלילתו כללה את איחוד הדמויות מ"החץ" ו"הפלאש" על מנת להקים צוות שישוטט ברחבי הזמן ויגן עליו. אירוע הקרוסאובר השלישי, "הפלישה!", התרחש בעונתה החמישית של "החץ", עונתה השלישית של "הפלאש" ועונתה השנייה של "אגדות המחר" ושל "סופרגירל", שאז הופיעה לראשונה ביקום החץ לאחר שהפקת הסדרה עברה מ-"CBS" ל-"The CW". בינואר 2015, הצהיר נשיא רשת "The CW", מארק פדוביץ', על כוונה לקיים אירוע קרוסאובר של יקום החץ בכל עונה של כל סדרה.
התכנון לקרוסאובר החל בדצמבר 2016, כאשר ונדי מריקל, השואו-ראנרית של "החץ", אמרה: "אנחנו באמת עושים את זה, תאמינו או לא, יש קונספט למה שאנחנו רוצים לעשות עבור הקרוסאובר של השנה הבאה. בפברואר 2017, התכנון החל ליצור הצלבה דו-כיוונית אמיתית בין הסדרות. מכיוון שכל סדרה חודשה לעונה נוספת חודש קודם לכן, היא אפשרה למפיקים להתחיל בבניית לוחות הזמנים להפקה כדי להשיג את המטרה הזו. המפיק בפועל, אנדרו קרייסברג, אמר כי "אחד הדברים הגדולים שלמדנו מ["גיבורים מתגייסים"], שהפך את ["הפלישה!"] לקל יותר, היה בניית ימים קבועים מראש לצילומים. הקושי הכי גדול של הקרוסאוברים הוא הזמינות של שחקנים, מפני שהסדרות מתקדמות הלאה. אתה בעצם מלהטט בין לוחות זמנים של ארבע סדרות. במאי, אישר פדוביץ' כי אין בכוונתו לשלב את "ברק שחור" באירוע הקרוסאובר הנוכחי, שכן הוא היה לא חלק מיקום החץ באותה תקופה, והוא יהיה אמור להופיע לראשונה באמצע 2018.
הפקה > כתיבה

המפיק הבכיר, מארק גוגנהיים, ציין כי "כמה שהיה קשה להתעלות ולהגיע לטופ עם האיום החוצני של ["הפלישה!"], כך הקרוסאובר השנה נועד להגביר את ההימור הרגשי ואת השינויים הרגשיים". באוגוסט, גרג ברלנטי, מפיק בכיר נוסף, אמר כי "בשנה שעברה הייתה לנו פלישה מן המאדים, אתה לא יכול להתעלות על דבר כזה, כי זה משהו שהוא אפי מבחינת רוחב יריעת ההפקה שלו. השנה הקרוסאובר יתמקד יותר בשינויים אישיים יותר ולא בסצנות אקשן ענקיות. השנה הדילמות של הגיבורים תהיינה אמיתיות יותר, רגשיות יותר." ופדוביץ' אף ציין כי הקרוסאובר יכלול "רומנטיקה באוויר".
הפקה > צילום

צילומי ארבעת הפרקים החלו ב-22 בספטמבר 2017. החלק הראשון של הקרוסאובר, שמתקיים ב"סופרגירל", מבוים על ידי לארי טנג, החלק השני, שמתקיים ב"החץ", מבוים על ידי ג'יימס במפורד, החלק השלישי, שמתקיים ב"הפלאש", מבוים על ידי דרמוט דאונס והחלק הרביעי, שמתקיים ב"אגדות המחר", מבוים על ידי גרגורי סמית'.
הפקה > פסקול

בלייק נילי, המלחין העיקרי של כל ארבע הסדרות, הלחין במשך שמונה ימים את הפסקול עבור הקרוסאובר, שאורכו שעתיים וחצי, באולפן ההקלטות "The Bridge" שבגלנדייל, קליפורניה.
שידור

הקרוסאובר שודר עם חלקו הראשון, בפרק של "סופרגירל" ששודר ב-27 בנובמבר, ומיד אחריו הוקרן החלק השני, בפרק של "החץ", שעבר באופן חד פעמי משידור בימי חמישי לשידור ביום שני. חלקים השלישי והרביעי של הקרוסאובר שודרו יום לאחר מכן, ב-28 בנובמבר, ב"הפלאש" ו"אגדות המחר". נשיא "The CW", מארק פדוביץ', אמר על שידור הקרוסאובר: "הקרוסאובר של שנה שעברה היה השבוע המוצלח ביותר בהיסטוריה של רשת "The CW". השנה, חשבנו שהסדרות "הפלאש" ו"אגדות המחר" גם ככה משודרות באותו יום, אז מדוע שלא נצרף ל"סופרגירל" את "החץ" באופן חד פעמי ונהפוך את הקרוסאובר למיני סדרה של שני לילות. אמרנו שננסה ונראה איך זה יעבוד. אולי בשנה הבאה נחזור שוב לפורמט של ארבעה לילות".
שידור > שיווק

אמן הקומיקס, פול ג'ימנז, יצר עבור הקרוסאובר כרזת טיזר בהשראתה של חוברת הקומיקס "Justice League #207" של "ליגת הצדק", שבעצמה הייתה אירוע קרוסאובר. קדימונים עבור הקרוסאובר שודרו ברשת ובטלוויזיה לאורך כל חודש נובמבר, כשב-20 בנובמבר, נחשף הטריילר המלא עבור הקרוסאובר.
שידור > מדיה ביתית

כל ארבעת הפרקים, יחד עם פרק מאחורי הקלעים מיוחד שנקרא "אל תוך הקרוסאובר: משבר בארץ-X", הופצו על גבי Blu-ray ו-DVD באזור 1 יחד עם שאר עונתה השישית של "החץ" ב-14 באוגוסט 2018, עם עונתה הרביעית של "הפלאש" ב-23 באוגוסט, עם עונתה השלישית של "סופרגירל" ב-18 בספטמבר ועם עונתה השלישית של "אגדות המחר" ב-25 בספטמבר. ארבעת הפרקים שוחררו יחד ב-DVD נפרד ב-3 בספטמבר 2018 באזור 2 וב-5 בספטמבר באזור 4. בניגוד לאירוע הקרוסאובר הקודם, "הפלישה!", פרקיו של "משבר בארץ-X" לא הופצו כסרט אחד ושלם; כל פי גוגנהיים, הסיבה לכך נבעה מסיבות חוקתיות הנוגעות למתן קרדיט.
ביקורת

כשהוא דיבר על כל אירוע הקרוסאובר בשלמותו, הכתב ג'סי סצ'דין מהאתר "IGN" חש כי "בסופו של דבר, 'משבר בארץ-X' הציב סטנדרט גבוה יותר ממה שהקרוסאוברים האלו יכולים להשיג מאז 'הפלישה!' של שנה שעברה". הכתב סקוט מנדלסון מ"פורבס" אמר ש"'משבר בארץ-X' היה סרט הרבה יותר טוב של ליגת הצדק מאשר הסרט האמיתי על ליגת הצדק ובמובנים רבים היה טוב יותר או לפחות שווה לאירועי הקרוסאובר הכי טובים של היקום הקולנועי של מארוול". הכתב רוב ליין מ-"Den of Geek" חשב שאירוע הקרוסאובר היה "הקרוסאובר הטוב ביותר עד כה", ואמר ש"הוא מציע רעיונות חדשים במקביל לשירות המעריצים, ושהאפקטים המיוחדים מאחורי הקלעים גרמו לתקציב הטלוויזיוני המוגבל להרגיש כמו תקציב של סרט מאסיבי."
הערות שוליים

1 2  אלון רוזנבלום, הקרוסאובר הקרוב של ה-DC/CW בנובמבר, שני לילות, ארבעה פרקים, הרבה גיבורים, באתר האתר "מולטיוורס", ‏4 באוגוסט 2017
| יקום החץ |
| --- | --- | --- |
| סדרות לייב אקשן | החץ • הפלאש • סופרגירל • אגדות המחר • ברק שחור • באטוומן |  |
| סדרות אנימציה | ויקסן • לוחמי החופש: הריי |  |
| אירועי קרוסאובר | פלאש נגד חץ (אנ')  • גיבורים מאחדים כוחות (אנ') • פלישה! (אנ') • משבר בארץ-X • עולמות אחרים • המשבר בעולמות האינסופיים |  |
| תוכניות וסדרות The CW |
| --- | --- | --- |
| תוכניות וסדרות עבר | 13: הפחד אמיתי • 18 ועד עולם • 4Real • ‏90210 • ‏CW עכשיו • ‏Dates • ‏H8R • ‏Oh Sit! • ‏Runaway • ‏Shedding for the Wedding • ‏Significant Mother • ‏WWE Smackdown • אונליין ניישן • אחת שיודעת • איי זומבי • אמילי אוונס • אנשי המחר • בדרך הקשה • בלימה • בנות גילמור • ברק שחור • ג'יין הבתולה • האקסית המטורפת • הבא: תהילה בפתח הדלת • הורסת! • החץ • החברה הגבוהה • החיים היפים • החיים פראיים • הטופ מודל הבאה • היפה והחיה • היפה והחנון • הלקטס • המאה • המעגל הסודי • המשחק • הצעה זדונית • הקטלינה • הרקיע השביעי • השופטת ג'נין פיירו • השליחים • התוכנית של ביל קנינגהם • התוכנית של טיירה בנקס • ולנטיין • ורוניקה מארס • ויקסן • חברות טובות • חוואי רוצה אישה • חוצה כוכבים • חייזרים באמריקה • חיים בלתי צפויים • חשיפה לדרום • יומני הערפד • יומני קארי • ילדות שמנת • כאילו אין מחר • כולם שונאים את כריס • כולנו • כסף קל • לוחמי החופש: הריי • לכידה • מגרש ביתי • מוכתרת: אם כל הטקסים • מלרוז פלייס • ממלכה • מפורסמים ב-12 • משני חיים • מתחזה • נבחר או ננטש • ניקוד מושלם • ניקיטה • נקודת שבירה • סטייליסטה • על טבעי • פאלם ספרינגס • פליי גירלז • קאלט • קייטי קין • קרב המספרה של קדריק • ריבה • ריפר • רימודלד • תדר • תסביך לוס אנג'לס ● סופרגירל ● אגדות המחר ● באטוומן ● מורשות ● שושלת |  |
| תוכניות וסדרות בהווה | אדוני האשליות (אנ') • של מי השורה הזאת בכלל? • הפלאש (מאז 2014) • ווקר (אנ') (מאז 2021) • מכושפות: הדור החדש (מאז 2018) • ננסי דרו (מאז 2019) • סופרמן ולויס (מאז 2021) • פן וטלר: שטו בנו (אנ') • רוזוול, ניו מקסיקו (מאז 2019) • ריברדייל (מאז 2017) |  |
כרזת הטיזר שיצאה עבור הקרוסאובר, באיורו של המאייר ואמן הקומיקס פול ג'ימנז.
את ההשראה עבור הכרזה, ג'ימנז לקח מחוברת הקומיקס "Justice League #207", שבעצמה הייתה אירוע קרוסאובר.
הרפובליקה הסובייטית הסוציאליסטית האוקראינית

הרפובליקה הסובייטית הסוציאליסטית האוקראינית (באוקראינית: Украї́нська Радя́нська Соціалісти́чна Респу́бліка; ברוסית: Украинская Советская Социалистическая Республика) הייתה אחת מחמש עשרה הרפובליקות של ברית המועצות ובין שלוש המדינות המייסדות של ברית המועצות, יחד עם רוסיה ובלארוס.
לרוסיה הסובייטית, לאוקראינה הסובייטית ולבלארוס הסובייטית היה ייצוג נפרד באו"ם. החלטה זו התקבלה בזמן הקמת הארגון לאחר מלחמת העולם השנייה. אוקראינה הייתה אף חברה במועצת הביטחון בשנים 1948–1949 וב-1984–1985.
היסטוריה

תנועת העצמאות האוקראינית, שהחלה לאחר המהפכה הרוסית ב-1917, הובילה להקמת הרפובליקה העממית של אוקראינה קצרת היומין. במהרה החלק המערבי של המדינה סופח לפולין, ויתר שטחה עבר תחת שלטון סובייטי. בין מלחמות העולם, חוותה אוקראינה משבר חמור – ההולודומור, רעב המוני שבמהלכו מתו מיליוני אוקראינים, כתוצאה מתהליך הקולקטיביזציה. לאחר פלישת ברית המועצות לפולין ב-1939, סופחו שטחים נרחבים במערב אוקראינה, כולל העיר לביב, לרפובליקה הפולנית. במהלך מלחמת העולם השנייה, אוקראינה ספגה אבדות קשות, הן באובדן חיים והן בהרס נרחב של ערים. לאחר סיום המלחמה, סופחו שטחים נוספים לרפובליקה הפולנית, ושלטונות ברית המועצות פעלו לשיקום השלטון המקומי שנפגע במלחמה. בשנת 1954, בעקבות החלטת ניקיטה חרושצ'וב, הועבר חצי האי קרים לשליטת אוקראינה הסובייטית. בעשור זה התרחש תהליך עיור נרחב ברחבי המדינה.
בשנת 1986 התרחש אסון צ'רנוביל, האסון הגרעיני החמור ביותר בהיסטוריה, שהגביר את ההתנגדות לשלטון הסובייטי. בסוף שנות ה-80, חלה תחייה בתנועות הלאומיות והדתיות באוקראינה. בשנת 1991, נערך משאל עם שבו רוב העם האוקראיני הצביע בעד עצמאות. אוקראינה יצאה מברית המועצות, ובכך סיימה את סיכוייו של המשך קיום הברית, שהתפרקה סופית שלושה שבועות לאחר הכרזת העצמאות.
הערות שוליים

↑  History of Kharkiv Region at Kharkiv Oblast Administration website
↑  Радя́нська енциклопе́дія істо́рії Украї́ни in 4 volumes Kiev 1969-72 Academy of Science of UKR SSR
רפובליקות ברית המועצות. למידע על רפובליקה, לחצו עליה
| רפובליקות ברית המועצות |
| --- | --- | --- |
| רפובליקות סובייטיות | אוזבקיסטן • אוקראינה • אזרבייג'ן • אסטוניה • ארמניה • בלארוס • גאורגיה • טג'יקיסטן • טורקמניסטן • לטביה • ליטא • מולדובה • קזחסטן • קירגיזסטן • רוסיה |  |
| רפובליקות קצרות ימים | עבר הקווקז • קרלו-פינית • אבחזיה • המזרח הרחוק • ליטא-בלארוס • בוכרה • ח'ווארזם |  |
| רפובליקות אוטונומית | אבחזיה אסס"ר • נחצ'יבאן אסס"ר |  |
| --- | --- |
בקרת זהויות :  BnF: cb11937898x (data)  VIAF: 82146152991605251274   WorldCat (עם VIAF): 82146152991605251274 
ערך זה הוא קצרמרבנושא ברית המועצות ובנושא אוקראינה. אתם מוזמנים לתרום לוויקיפדיה ו.
בת כהן

בת כהן במקרא היא בתו של כהן. כל עוד היא רווקה ושייכת לבית אביה היא רשאית לאכול תרומה וכן חזה ושוק. מאידך, אם היא נואפת עונשה חמור יותר משל בת ישראל: "את אביה היא מחללת באש תשרף".
בית דין של כהנים הקפיד שכתובת בת כהן בתולה תהיה בסכום לפחות כפול מסכום הכתובה המינימלי של בתולה בת ישראל.
במקרא

בנות הכהנים הראשונות המוזכרות בתורה הן בנותיהם של כהני דת מעמי האזור, המתוארות כנשים חשובות במיוחד. ראשונה נזכרת אסנת, בעת עליית יוסף כמשנה למלך פרעה במצרים: ”ויקרא פרעה שם יוסף צָפְנַת פַּעְנֵחַ ויתן לו את אסנת בת-פוטי פרע כהן אן לאשה ויצא יוסף על ארץ מצרים.” (בראשית, מ"א, מ"ה) כמו כן מובא שמשה התחתן עם צפורה, בת יתרו כהן מדין: ”וּלְכֹהֵן מִדְיָן שֶׁבַע בָּנוֹת..וַיּוֹאֶל מֹשֶׁה לָשֶׁבֶת אֶת הָאִישׁ וַיִּתֵּן אֶת צִפֹּרָה בִתּוֹ לְמֹשֶׁה.” (שמות, ב', י"ט)
בדברי חז"ל הוכרה תמר (ספר בראשית) כבת כהן בשל היותה הבת של שם בן נח, וכך הוסברה כוונתו של בית הדין לגזור עליה מוות בשרפה. אולם, לענייני התורה וההלכה המונח "בת כהן" מתייחס רק לבנות הכהנים בני אהרן.